ውድድሩ ነገ መስከረም 29 ቀን ተጀምሮ የፊታችን ጥቅምት 9 ቀን እንደሚጠናቀቅ ከወጣው መርሃ ግብር ለማወቅ ተችሏል። በሃዋሳ ሲቲ ሴንትራል የሚሳተፉ ክለቦች አምስቱ ከክልሉ የሚገኙ የፕሪሚየር ሊግ ክለቦች ማለትም ሃዋሳ ከነማ፣ አርባ ምንጭ ከነማ፣ ሲዳማ ቡ፣ና ወላይታ ድቻ እና ሆሳዕና ከነማ ናቸው። ሌላው በውድደሩ ተጋባዥ ሆኖ የሚቀርበው በኢትዮጵያ ፕሪሚየር ሊግ ታሪክ ለመጀመሪያ ጊዜ በሴት አሰልጣኝ እየተመራ በሊጉ ለመወዳደር ብቅ ያለው ድሬ ዳዋ ከነማ እግር ኳስ ክለብ ነው። ድሬ ዳዋ ከነማ በዚህ ዓመት በፕሪሚየር ሊጉ የሚሳተፈው ባለፈው ዓመት የብሔራዊ ሊጉ አሸናፊ ሆኖ በማጠናቀቁ ሲሆን የመክፈቻ ጨዋታውንም እጅግ በጣም ብዙ ኪሎ ሜትሮችን አቋርጦ ጎንደር ላይ ከዳሽን ቢራ ጋር ያደርጋል።
